**รายงานการประชุมสำนักงานเกษตรอำเภอบางมูลนาก ประจำเดือนสิงหาคม 2566**

**ครั้งที่ 8/2566**

**เมื่อวันที่ 7 สิงหาคม 2๕66 เวลา 13.30 น.**

**ณ ห้องประชุมสำนักงานเกษตรอำเภอบางมูลนาก อำเภอบางมูลนาก จังหวัดพิจิตร**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

1. นางสาวสุกัลยา นาคเพ็ง นักวิชาการส่งเสริมการเกษตรชำนาญการพิเศษ รักษาราชการแทน เกษตรอำเภอบางมูลนาก ประธาน

2. นางสาวจุฑามาศ กล่อมจิตร นักวิชาการส่งเสริมการเกษตรชำนาญการ

3. นางสาวลลิตตา พานิชผล นักวิชาการส่งเสริมการเกษตรปฏิบัติการ

 4. นายอธิศักดิ์ ทองเลิศ นักวิชาการส่งเสริมการเกษตร

 5. นางชุติกาญจน์ พรเจริญฤทธิ์ เจ้าพนักงานธุรการชำนาญงาน

6. นางฐานิตา นาคอ่อน เจ้าพนักงานธุรการ

7. นายรุ่ง น้อยทวี พนักงานทั่วไป

**ผู้ไม่มาประชุม**

 -ไม่มี

**เริ่มประชุมเวลา 13.30 น.**

 นางสาวสุกัลยา นาคเพ็ง นักวิชาการส่งเสริมการเกษตรชำนาญการพิเศษ รักษาราชการแทน เกษตรอำเภอบางมูลนาก เป็นประธานในที่ประชุมได้กล่าวเปิดประชุม และดำเนินการประชุมตามระเบียบวาระต่าง ๆ ดังต่อไปนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

 **1. เรื่องชี้แจงจากศูนย์เมล็ดพันธุ์ข้าว** “โครงการส่งเสริมการเปลี่ยนเมล็ดพันธุ์ข้าว” เกษตรกรที่เข้าร่วมโครงการจะต้องผ่านการคัดกรองคุณสมบัติตามเงื่อนไขที่กำหนดไว้ ได้แก่

 1.1 เป็นเกษตรกรที่ขึ้นทะเบียนการปลูกข้าวกับกรมส่งเสริมการเกษตร ในปี ๒๕๖๔/๖๕ และไม่ได้รับความช่วยเหลือเมล็ดพันธุ์ข้าวจากหน่วยงานของกรมการข้าวในปี ๒๕๖๕ - ๒๕'๖๖

 1.2 เกษตรกรจะได้รับการช่วยเหลือตามพื้นที่ปลูกจริงที่ขึ้นทะเบียนเกษตรกร ครัวเรือนละไม่เกิน

๓0 ไร่ ไร่ละ ๑๕ กิโลกรัม รายละไม่เกิน ๔๕o กิโลกรัม

 1.3 เกษตรกรสมัครเข้าร่วมโครงการกับผู้นำชุมชน อาสาสมัครเกษตรกรหมู่บ้าน (อกม.)

เกษตรกรปราดเปรื่อง (Smart Farmer) หรือประธานศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) โดยจะต้องแนบใบสมัครเข้าร่วมโครงการฯ สำเนาบัตรประชาชน และสำเนาทะเบียนเกษตรกร

 1.๔. เกษตรกรที่เข้าร่วมโครงการต้องชำระเงินค่าเมล็ดพันธุ์ข้าวให้กับศูนย์เมล็ดพันธุ์ข้าวก่อนการจัดส่งเมล็ดพันธุ์ข้าวตามราคาเมล็ดพันธุ์ข้าวเจ้า ราคากิโลกรัมละ ๓ บาท

 1.5. เมล็ดพันธุ์ที่มีจำหน่ายในโครงการฯ ของศูนย์เมล็ดพันธุ์ข้าวพิจิตร ได้แก่ เมล็ดพันธุ์ข้าวพันธุ์ กข ๙๕ เท่านั้น

 /1.๖ ศูนย์เมล็ดพันธุ์ข้าวกำหนดรับสมัคร...

-2-

 1.๖. ศูนย์เมล็ดพันธุ์ข้าวกำหนดรับสมัครถึงวันที่ ๑0 สิงหาคม ๒๕๖๖ และเมล็ดพันธุ์ข้าวพันธุ์ กข ๙๕ สามารถใช้ปลูกได้ ตั้งแต่เดือน กันยายน ๒๕๖๖ ถึง พฤษภาคม ๒๕๖๗

 (ผู้ประสานงาน นายเกษตร สันติวงศ์ นักวิชาการปฏิบัติการ โทร 08 2484 8848)

 2.สมัครวิ่งของกรมฯ ขออำเภอละ 2 คน/แจ้งรายชื่อให้จังหวัด

 3. กรมฯเน้น ทบก.ปี 2566 เน้นให้ตรวจสอบให้เสร็จภายในเดือน ส.ค.

 4. แจ้งข้าราชการย้ายมาดำรงตำแหน่ง อำเภอบางมูลนาก

 -นายปัญญา ใจแปง ตำแหน่งปลัดอำเภอ (เจ้าพนักงานปกครองชำนาญการพิเศษ) มาดำรงตำแหน่ง ปลัดอำเภอ (เจ้าพนักงานปกครองชำนาญการพิเศษ) และแต่งตั้งเป็นผู้รักษาราชการแทนนายอำเภอบางมูลนาก

**ที่ประชุม** รับทราบ

**ระเบียบวาระที่ 2 เรื่องการรับรองรายงานการประชุมครั้งที่ 7/2566**

**มติที่ประชุม** รับรองรายงานในการประชุมเกษตรอำเภอประจำเดือนกรกฎาคม 2566

**ระเบียบวาระที่ 3 เรื่องสืบเนื่อง**

 ไม่มี

**ระเบียบวาระที่ 4 เรื่องเพื่อทราบ**

 **ฝ่ายบริหารทั่วไป**

1.ผลการเบิกจ่ายเดือน กรกฎาคม 2566 สำนักงานเกษตรอำเภอบางมูลนากเบิกจ่ายได้ 99.10 %

2.การสำรวจความต้องการขอรับการสนับสนุนงบประมาณรายจ่ายประจำปีงบประมาณ พ.ศ. 2568 งบลงทุน

 2.2.1 ให้แนบใบเสนอราคาอย่างน้อย 3 ราย รายการสิ่งก่อสร้าง ต่อเติม ปรับปรุง ต้องแนบบัญชี ประมาณการราคาก่อสร้าง (แบบ ปร.4 ปร.5 ปร.6 แบบรูปรายการ หรือแบบแปลนก่อสร้าง)

 2.2.2 มีรายละเอียดแบบรูปรายการ และประมาณราคา ส่งให้สำนักงานส่งเสริมพัฒนาการเกษตรภายในวันที่ 13 ตุลาคม 2566

**ที่ประชุม** รับทราบ

 **ฝ่ายยุทธศาสตร์และสารสนเทศ**

 1. การปฏิบัติงานตามระบบส่งเสริมการเกษตร (Training and Visit System) ประจำปีงบประมาณ พ.ศ.2566

 1.1 แผนการปฏิบัติงานตามระบบส่งเสริมการเกษตร สำนักงานเกษตรจังหวัดพิจิตร ประจำเดือนกรกฎาคม 2566

 /1.1.1 วันที่ 7 สิงหาคม 2566 …

-3-

 1.1.1 วันที่ 7 สิงหาคม 2566 วันประชุมสำนักงานเกษตรอำเภอประจำเดือน DM

 1.1.2 วันที่ 15 สิงหาคม 2566 เวทีแลกเปลี่ยนเรียนรู้ ระดับอำเภอ DW

 1.1.3 วันที่ 31 สิงหาคม 2566 ประชุมเกษตรอำเภอประจำเดือน

 1.2 สำนักงานเกษตรจังหวัด กำหนดจัดเวทีแลกเปลี่ยนเรียนรู้ระดับอำเภอ (DW) ครั้งที่ 5 เพื่อเป็นเวทีให้นักส่งเสริมการเกษตรได้มีโอกาสแลกเปลี่ยนเรียนรู้ เกิดการบูรณาการร่วมกันจากสำนักงานเกษตรอำเภอทั้ง 12 อำเภอ นักวิชาการส่งเสริมการเกษตรระดับจังหวัด และเจ้าหน้าที่ผู้เกี่ยวข้อง เพื่อให้เจ้าหน้าที่ทราบถึงหลักการจัดซื้อจัดจ้าง โดยเชิญวิทยากรจากสำนักงานคลังจังหวัด มาบรรยายหัวข้อ ***“การจัดซื้อจัดจ้าง”*** ในวันอังคารที่ 15 สิงหาคม 2566 ณ ห้องประชุม สำนักงานเกษตรจังหวัดพิจิตร

 1.3 การขึ้นทะเบียน/ปรับปรุงทะเบียนเกษตรกร และการวาดแปลง ทะเบียนเกษตรกร ตัดยอดข้อมูล ณ วันที่ 21 กรกฎาคม 2566โดยมีเป้าหมายการขึ้นทะเบียน/ปรับปรุงทะเบียนอำเภอบางมูลนาก เป้าหมาย 6,596 ผล 2,652 ร้อยละ 40.21 และการวาดแปลง เป้าหมาย 5,922 ผล 2,759 ร้อยละ 46.59

 1.4 รายงานผลการใช้จ่ายฯ งบประมาณรายจ่ายประจำปี พ.ศ. 2566 (โครงการตามตัวชี้วัด) เบิกจ่ายตามเป้าหมายแล้ว

 1.5 การส่งหลักฐานประกอบตัวชี้วัด ประจำปีงบประมาณ พ.ศ. 2566 รอบที่ 2 แจ้งปรับกำหนดการส่งหลักฐานประกอบตัวชี้วัด ประจำปีงบประมาณ พ.ศ. 2566 รอบที่ 2 จากเดิมมีบางงาน กำหนดให้ส่งวันที่ 30 สิงหาคม 2566 ขยับมาเป็น **ภายในวันที่ 24 สิงหาคม 2566**

**มติที่ประชุม** รับทราบ

**ฝ่ายส่งเสริมและพัฒนาเกษตรกร**

 1. การดำเนินงานศูนย์เรียนรู้การบริหารจัดการสินค้าเกษตร ตลาดเกษตรกรจังหวัดพิจิตร

เพื่อสร้างมูลค่าเพิ่มสินค้า ด้านการเกษตร เพิ่มช่องทางการจำหน่ายผลผลิตการเกษตร ผลิตภัณฑ์ สินค้าแปรรูป

สินค้าหัตถกรรม ที่มีคุณภาพของเกษตรกรและพัฒนาทักษะทางด้านการตลาด เปิดโอกาสให้เกษตรกรเป็น

ผู้ประกอบการ ด้านการตลาด พัฒนาสินค้าการเกษตรไปสู่ความเข้มแข็งมั่นคงและยั่งยืนซึ่งเปิดให้จำหน่ายสินค้าในวันพฤหัสบดีของทุก สัปดาห์ ระหว่างเวลา 09.00 – 17.00 น. กลุ่มส่งเสริมและพัฒนาเกษตรกรขอรายงานผลการจำหน่ายสินค้าศูนย์เรียนรู้การบริหารจัดการสินค้าเกษตร (ตลาดเกษตรกร) จังหวัดพิจิตร ประจำเดือนกรกฎาคม 2566 ดังนี้

|  |  |  |  |  |
| --- | --- | --- | --- | --- |
| สัปดาห์ที่ | วันที่ | ยอดการจำหน่ายหมวดสินค้า (บาท) | ยอดจำหน่ายรวม (บาท) | เกษตรกร (ราย) |
| พืชผัก | ผลไม้ | ข้าวสาร | อาหารแปรรูป/อื่นๆ |
| 1 | 29 มิ.ย. 66 | 2,530 | 6,820 | 1,250 | 24,520 |  35,120  | 20 |
| 2 | 6 ก.ค. 66 | 1,860 | 5,870 | 1,440 | 26,500 |  35,670  | 23 |
| 3 | 13 ก.ค. 66 | 2,350 | 5,890 | 2,100 | 23,840 |  31,830  | 25 |
| 4 | 20 ก.ค. 66 | 1,590 | 4,530 | 2,050 | 26,450 |  33,030  | 23 |
| **รวมยอดจำหน่าย** |  135,650  |   |

-4-

**มติที่ประชุม** รับทราบ

**ฝ่ายอารักขาพืช**

 1. ผลการคัดเลือกศูนย์จัดการดินปุ๋ยชุมชน (ศดปช.) และศูนย์จัดการ ศัตรูพืชชุมชน (ศจช.) ดีเด่น ระดับจังหวัด ประจำปีงบประมาณ พ.ศ. 2566 การคัดเลือกศูนย์จัดการดินปุ๋ยชุมชน (ศดปช.) และศูนย์จัดการศัตรูพืชชุมชน (ศจช.) ดีเด่น ระดับจังหวัด ประจำปีงบประมาณ พ.ศ. 2566 ได้ดำเนินการคัดเลือกในวันที่ 3 – 4 กรกฎาคม 2566 เรียบร้อยแล้ว

 การขยายผลการใช้ปุ๋ยเพื่อลดต้นทุนการผลิต ผลการคัดเลือก ดังนี้

 1. ศูนย์จัดการดินปุ๋ยชุมชนดีเด่น ระดับจังหวัด

 อันดับที่ 1 ศูนย์จัดการดินปุ๋ยชุมชนตำบลสำนักขุนเณร อำเภอดงเจริญ

 อันดับที่ 2 ศูนย์จัดการดินปุ๋ยชุมชนตำบลบางไผ่ อำเภอบางมูลนาก

 อันดับที่ 3 ศูนย์จัดการดินปุ๋ยชุมชนตำบลท่าขมิ้น อำเภอโพทะเล

 รางวัลชมเชย ศูนย์จัดการดินปุ๋ยชุมชนตำบลงิ้วราย อำเภอตะพานหิน

 2. ศูนย์จัดการศัตรูพืชชุมชนดีเด่น ระดับจังหวัด

 อันดับที่ 1 ศูนย์จัดการศัตรูพืชชุมชนบ้านหนองขาว ตำบลบึงบัว อำเภอวชิรบารมี

 อันดับที่ 2 ศูนย์จัดการศัตรูพืชชุมชนตำบลท่าบัว อำเภอโพทะเล

 อันดับที่ 3 ศูนย์จัดการศัตรูพืชชุมชนบ้านหนองถ้ำ ตำบลป่ามะคาบ อำเภอเมืองพิจิตร

 รางวัลชมเชย ศูนย์จัดการศัตรูพืชชุมชนตำบลวังงิ้วใต้ อำเภอดงเจริญ

**มติที่ประชุม** รับทราบ

**ฝ่ายส่งเสริมและพัฒนาการผลิต**

 1. โครงการพัฒนาศักยภาพกระบวนการผลิตสินค้าเกษตร ประจำปีงบประมาณ พ.ศ. 2567 (พืชใช้น้ำน้อย) ยืนยันเป้าหมายการดำเนินงานโครงการพัฒนาศักยภาพกระบวนการผลิตสินค้าเกษตร ประจำปีงบประมาณ พ.ศ. 2567 (พืชใช้น้ำน้อย)

 2. โครงการ GAP ถ้าอำเภอไม่ประสงค์จะรับให้ทำหนังสือแจ้งจังหวัด

 3. สำนักงานเกษตรจังหวัดพิจิตรได้ขอให้ให้สำนักงานเกษตรอำเภอ สำรวจและส่งเป้าหมายเกษตรกรที่จะเข้าร่วมดำเนินงานโครงการพัฒนาศักยภาพกระบวนการผลิตสินค้าเกษตร ประจำปีงบประมาณ พ.ศ. 2567 (พืชใช้น้ำน้อย) และขอให้สำนักงานเกษตรอำเภอยืนยันเป้าหมายการดำเนินงานโครงการ หากอำเภอใดจะปรับลดหรือเพิ่ม ขอให้แจ้งให้ผู้รับผิดชอบงานทราบ ภายในวันศุกร์ที่ 4 สิงหาคม 2566

|  |
| --- |
| **โครงการส่งเสริมการปลูกพืชใช้น้ำน้อย ปี 2567** |
| **ที่** | **อำเภอ** | **เป้าหมายจากอำเภอ** |
| **ราย** |
| 1 | วังทรายพูน | 100 |
| 2 | สามง่าม | 20 |
| 3 | บึงนาราง | 40 |
| 4 | วชิรบารมี | 20 |
| **รวมจังหวัดพิจิตร** | **180** |

 -5-

**ระเบียบวาระที่ 5 เรื่องเพื่อพิจารณา**

 **ไม่มี**

**ระเบียบวาระที่ 6 เรื่องอื่นๆ**

1.การทำความสะอาดใหญ่ (Big Cleaning Day) กิจกรรม 5 ส ประจำเดือนสิงหาคม 2566 ขอให้เตรียมอุปกรณ์ทำความสะอาด ในวันที่ 8 สิงหาคม 2566

2.การจัดกิจกรรมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2566 ดังนี้

 เวลา 07.00 น. พิธีทำบุญตักบาตรถวายพระราชกุศล

 เวลา 17.30 น. พิธีถวายเครื่องราชสักการะและวางพานพุ่ม และจุดเทียนถวายพระพร
**ปิดการประชุมเวลา 15.30 น.**

(ลงชื่อ) ชุติกาญจน์ พรเจริญฤทธิ์ ผู้จดรายงานการประชุม

 (นางชุติกาญจน์ พรเจริญฤทธิ์)

 เจ้าพนักงานธุรการชำนาญงาน

(ลงชื่อ) สุกัลยา นาคเพ็ง ผู้ตรวจรายงานการประชุม

 (นางสาวสุกัลยา นาคเพ็ง)

 นักวิชาการส่งเสริมการเกษตรชำนาญการพิเศษ รักษาราชการแทน

 เกษตรอำเภอบางมูลนาก